රෙක්කෛ කට්ටි පරක්කුදු මනසු
රෙක්කෛ කට්ටි පරක්කුදු මනසු (දෙමළ: றெக்கை கட்டி பறக்குது மனசு) යනු ඉන්දියානු දෙමළ-භාෂා රූපවාහිනී සෝප් ඔපෙරාවකි. මෙහි ප්‍රධාන රචිත නිරූපණය රකන්නේ සිද්ධාර්ත් සහ සමීරා විසිනි. සෑම සතියේ දිනකම ප.ව. 9:30ට (IST) සී තමිල් නාළිකාව ඔස්සේ මෙය විකාශය වේ. මෙහි පළමු කථාංගය 2017 ජූනි 19 විකාශය විය. 

මෙම වැඩසටහන නිෂ්පාදනය කරන්නේ සයිද් අන්වර් සහ සමීරා ෂෙරීෆ් විසිනි. මෙය 2016 වර්ෂයේ සී මරාඨි නාළිකාවෙන් විකාශය වූ තුජ්හ්‍යාත් ජීව් රංගාලා නම් මරාඨි-භාෂා රූපවාහිනී කතාමාලාවේ ප්‍රතිනිර්මාණයකි.

කථාපුවත
ප්‍රේම වෘත්තාන්ත කතාමාලවක් වන මෙමගින් ගොවියකු සහ මල්ලව පොර ශිල්පියකු වන තමිල් (සිද්ධාර්ත්) සහ අලුතෙන් ගම්මානයට පැමිණෙන උගත් පාසල් ගුරුවරියක වන මලර් (සමීරා) අතර ඇතිවන ප්‍රේමය නිරූපණය වේ. ඔවුන්‍ගේ වෙනස් අදහස්, ජීවන රටාවන් සහ චර්යාවන් හේතුවෙන් කථාව තවත් රසවත් මෙන්ම සංකීර්ණ ද වී ඇත.

චරිත නිරූපණය
වර්තමාන
 සිද්ධාර්ත්, තමිල් ලෙස
 සමීරා, මලර් ලෙස
 ශාන්ති විලියම්ස්, තයාරම්මා ලෙස (තමිල් සහ ශක්තිව රැකබලාගන්නා තැනැත්තියයි) (කථාංගය 41 සිට)
 ශ්‍රීලතා, ධනලක්ෂ්මී ලෙස (තමිල්ගේ මව)
 අශ්වින් කාර්තික්, ශක්ති ලෙස (තමිල්ගේ බාල සොහොයුරා)
 වන්දනා, නන්දිනී ලෙස (ශක්තිගේ බිරිඳ)
 දීපා, ගංගා ලෙස (න්නදිනීගේ සේවිකාව)
 රාගවී රේණු, කාජල් ලෙස (මලර්ගේ හොඳම මිතුරිය)
 කේ. සංකරනාරායණන්, විශ්වනාතන් ලෙස (මලර්ගේ පියා)
 ශීලා (මලර්ගේ මව)
 අරිවු අලගන් තමිල්ගේ හොඳම මිතුරා ලෙස
 කාර්ති
 ? අශාන් ලෙස
 ? මාරි ලෙස

හිටපු 
 වඩිවුක්කරසි, තයාරම්මා ලෙස (කථාංග 1 සිට 36 දක්වා)

නළුවරණය
මෙහි ප්‍රධාන චරිතය වන තමිල්ගේ චරිතය වෙනුවෙන් එන් පෙයර් මීනාක්ෂි, ඔෆිස් වැනි කතාමාලාවලින් කීර්තියට පත් සිද්ධාර්ත් ‍තෝරාගැනිණි. සිද්ධාර්ත් නැවත රංගනයේ යෙදෙන්නේ වසර දෙකකට පසුවයි. පගල් නිලවු කතාමාලාව හේතුවෙන් ප්‍රකට වූ සමීරා මෙහි මලර්ගේ චරිතය සඳහා තෝරාගැනිණි.

දෙමළ බසින් ප්‍රතිනිර්මාණය වූ ප්‍රථම මරාඨි-භාෂා කතාමාලාව මෙයයි. මෙය වඩිවුක්කරසි සහ ශ්‍රීලතා යන නිළියන් රංගනයෙන් දායක වූ ප්‍රථම සී තමිල් කතාමාලාවයි. එසේම මෙය සමීරාගේ දෙවන දෙමළ කතාමාලාව ද වේ.

ආශ්‍රේයයන්

බාහිර සබැඳි 
 සී තමිල් නිල වෙබ්අඩවිය
 යූටියුබ් තුළ සී තමිල්
 සී එන්ටර්ටේන්මන්ට් එන්ටර්ප්‍රයිසස් ලිමිටඩ්
 එසෙල් සමූහය
 රෙක්කෛ කට්ටි පරක්කුදු මනසු කතාමාලා‍වේ සම්පූර්ණ කථාංග නරඹන්න

සී තමිල් රූපවාහිනී කතාමාලා
දෙමළ රූපවාහිනී සෝප් ඔපෙරා
දෙමළ ප්‍රේම වෘත්තාන්ත රූඵවාහිනී කතාමාලා
තමිල් නාඩු නාට්‍ය රූපවාහිනී කතාමාලා
2010 දශකයේ දෙමළ රූපවාහිනී කතාමාලා
2017 දෙමළ-භාෂා රූපවාහිනී කතාමාලා ඇරඹීම්
දෙමළ-භාෂා රූපවාහිනී වැඩසටහන්කරණය
රූපවාහිනී කතාමාලා